২০০৯-এ জাতির পিতার কন্যা প্রধানমন্ত্রী শেখ হাসিনা দ্বিতীয় মেয়াদে সরকার গঠনের পর এই বিধবাদের জন্য বাংলাদেশ সরকারের ভাতা বৃদ্ধি করা হয়। একদিন বাংলাদেশ ব্যাংকের তৎকালীন গভর্নর ড. আতিউর রহমানের সঙ্গে বিধবাপল্লীর কথা আলাপ করায় তিনি ট্রাস্ট ব্যাংকের মাধ্যমে ২০১০ সাল থেকে শুরুতে ৬১ জন বিধবাকে এক হাজার টাকা, পরবর্তীকালে দুই হাজার টাকা ভাতা প্রদানের ব্যবস্থা করেছেন। শুরুর প্রায় দুইশ’র কাছাকাছি এই বিধবার মধ্যে এখন বেঁচে আছে মাত্র ২৫ জন। শেখ হাসিনার সরকার সেই সময় ২৯ জন জীবিত বিধবার জন্য ২৯টি পাকা ঘর নির্মাণ করে দিয়েছে। বিধবাদের মধ্যে ৬ জন বীরাঙ্গনা হিসেবে ১০ হাজার টাকা করে ভাতা পাচ্ছে।